CELEX: 62016TA0087
Language: sl
Date: 2017-11-06 00:00:00
Title: Zadeva T-87/16: Sodba Splošnega sodišča z dne 21. septembra 2017 – Eurofast/Komisija (Finančna pomoč — Sedmi okvirni program za raziskave, tehnološki razvoj in predstavitvene dejavnosti 2007 – 2013 — Sporazum ASSET — Sklep o izterjavi nekaterih zneskov, izplačanih po finančni reviziji, s pobotom — Ničnostna tožba — Legitimno pričakovanje — Arbitražna klavzula — Rok za posredovanje revizijskega poročila — Načelo kontradiktornosti — Upravičenost stroškov — Pogodbena odgovornost)

6.11.2017   
            
            
               SL
            
            
               Uradni list Evropske unije
            
            
               C 374/31
            
         Sodba Splošnega sodišča z dne 21. septembra 2017 – Eurofast/Komisija
   (Zadeva T-87/16) (1)
   
   ((Finančna pomoč - Sedmi okvirni program za raziskave, tehnološki razvoj in predstavitvene dejavnosti 2007 – 2013 - Sporazum ASSET - Sklep o izterjavi nekaterih zneskov, izplačanih po finančni reviziji, s pobotom - Ničnostna tožba - Legitimno pričakovanje - Arbitražna klavzula - Rok za posredovanje revizijskega poročila - Načelo kontradiktornosti - Upravičenost stroškov - Pogodbena odgovornost))
   (2017/C 374/47)
   Jezik postopka: francoščina
   
      Stranki
   
   
      Tožeča stranka: Eurofast SARL (Pariz, Francija) (zastopnik: S. Pappas, odvetnik)
   
      Tožena stranka: Evropska komisija (zastopniki: J. Estrada de Solà, S. Delaude in S. Lejeune, agenti)
   
      Predmet
   
   Prvič, predlog na podlagi člena 263 PDEU za razglasitev ničnosti sklepa Komisije z dne 17. decembra 2015, da na podlagi ugotovitev finančne revizije s pobotom izterja nekatere zneske, ki so bili tožeči stranki izplačani na podlagi sporazuma o nepovratnih sredstvih št. 211625 za izvedbo projekta ASSET, sklenjenega v okviru sedmega okvirnega programa za raziskave, tehnološki razvoj in predstavitvene dejavnosti, in drugič, predlog na podlagi člena 272 PDEU, v skladu s katerim naj se ugotovita neobstoj navedene terjatve in upravičenost zneskov, nastalih pri izvajanju sporazuma o nepovratnih sredstvih št. 211625 za izvedbo projekta ASSET, Komisija potrdi zakonitost dodeljenega financiranja ter se Komisiji naložita plačilo zneska za izvajanje sporazuma o nepovratnih sredstev št. 607049 za izvedbo projekta Eksistenz in plačilo pogodbene odškodnine.
   
      Izrek
   
   
               1.
            
            
               Tožba se zavrne.
            
         
               2.
            
            
               Družba Eurofast SARL mora Evropski komisiji plačati znesek v višini 78 380,28 EUR, ki ustreza povračilu finančnega prispevka, do katerega je bila upravičena na podlagi sporazuma o nepovratnih sredstvih št. 211625 za izvedbo projekta „Aeronautic Study on Seamless Transport“, skupaj z zamudnimi obrestmi v višini 3,55 %, ki so začele teči 13. januarja 2015, znižan za pobotani znesek, to je 69 923,68 EUR na dan 17. decembra 2015.
            
         
               3.
            
            
               Družba Eurofast nosi poleg svojih stroškov tudi stroške Komisije, vključno s stroški postopka za izdajo začasne odredbe.
            
         
      (1)  UL C 136, 18.4.2016.